CELEX: 22017D1884
Language: mt
Date: 2016-03-18 00:00:00
Title: Deċiżjoni tal-Kumitat Konġunt taż-ŻEE Nru 54/2016 tat-18 ta' Marzu 2016 li temenda l-Anness XIII (Trasport) tal-Ftehim ŻEE [2017/1884]

19.10.2017   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 270/23
               
            DEĊIŻJONI TAL-KUMITAT KONĠUNT TAŻ-ŻEE
      Nru 54/2016
      tat-18 ta' Marzu 2016
      li temenda l-Anness XIII (Trasport) tal-Ftehim ŻEE [2017/1884]
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b'mod partikolari l-Artikolu 98 tiegħu,
      Billi:
      
                  (1)
               
               
                  Ir-Regolament ta' Implimentazzjoni tal-Kummissjoni (UE) 2015/1998 tal-5 ta' Novembru 2015 li jistipula miżuri dettaljati għall-implimentazzjoni tal-istandards bażiċi komuni dwar is-sigurtà tal-avjazzjoni (1) għandu jkun inkorporat fil-Ftehim.
               
            
                  (2)
               
               
                  Ir-Regolament ta' Implimentazzjoni tal-Kummissjoni (UE) 2015/2426 tat-18 ta' Diċembru 2015 li jemenda r-Regolament (UE) 2015/1998 f'dak li għandu x'jaqsam ma' pajjiżi terzi rrikonoxxuti bħala pajjiżi li japplikaw standards tas-sigurtà li huma ekwivalenti għall-istandards bażiċi komuni dwar is-sigurtà tal-avjazzjoni ċivili (2) għandu jkun inkorporat fil-Ftehim.
               
            
                  (3)
               
               
                  Id-Deċiżjoni tal-Kummissjoni C(2015) 8005 finali tas-16.11.2015 li tistipula miżuri dettaljati għall-implimentazzjoni tal-istandards bażiċi komuni dwar is-sigurtà tal-avjazzjoni li jinkludu t-tagħrif imsemmi fil-Punt (a) tal-Artikolu 18 tar-Regolament (KE) Nru 300/2008 għandha tiġi inkorporata fil-Ftehim ŻEE.
               
            
                  (4)
               
               
                  Ir-Regolament ta' Implimentazzjoni (UE) 2015/1998 iħassar ir-Regolament ta' Implimentazzjoni tal-Kummissjoni (UE) Nru 185/2010 (3), li huwa inkorporat fil-Ftehim ŻEE u li konsegwentement għandu jitħassar skont il-Ftehim ŻEE.
               
            
                  (5)
               
               
                  Id-Deċiżjoni ta' Implimentazzjoni C(2015) 8005 tħassar id-Deċiżjoni tal-Kummissjoni C(2010) 774, li hija inkorporata fil-Ftehim ŻEE u li konsegwentement trid titħassar skont il-Ftehim ŻEE.
               
            
                  (6)
               
               
                  Għalhekk, l-Anness XIII tal-Ftehim ŻEE għandu jiġi emendat skont dan,
               
            ADOTTA DIN ID-DEĊIŻJONI:
      Artikolu 1
      L-Anness XIII tal-Ftehim ŻEE jiġi emendat kif ġej:
      
                  1.
               
               
                  It-test tal-punt 66he (ir-Regolament tal-Kummissjoni (UE) Nru 185/2010) għandu jiġi sostitwit b'dan li ġej:
                  “32015 R 1998: Ir-Regolament ta' Implimentazzjoni tal-Kummissjoni (UE) 2015/1998 tal-5 ta' Novembru 2015 li jistipula miżuri dettaljati għall-implimentazzjoni tal-istandards bażiċi komuni dwar is-sigurtà tal-avjazzjoni (ĠU L 299, 14.11.2015, p. 1), kif emendat bi:
                  
                              —
                           
                           
                              
                                 32015 R 2426: Ir-Regolament ta' Implimentazzjoni tal-Kummissjoni (UE) 2015/2426 tat-18 ta' Diċembru 2015 (ĠU L 334, 22.12.2015, p. 5).”
                           
                        
            
                  2.
               
               
                  It-test tal-punt 66hf (id-Deċiżjoni tal Kummissjoni C (2010) 774 finali) għandu jiġi mibdul b'dan li ġej:
                  “C(2015) 8005: Id-Deċiżjoni tal-Kummissjoni C(2015) 8005 finali tas-16.11.2015 li tistipula miżuri dettaljati għall-implimentazzjoni tal-istandards bażiċi komuni dwar is-sigurtà tal-avjazzjoni li jinkludu t-tagħrif imsemmi fil-punt (a) tal-Artikolu 18 tar-Regolament (KE) Nru 300/2008.”
               
            Artikolu 2
      It-testi tar-Regolamenti ta' Implimentazzjoni (UE) 2015/1998 u (UE) 2015/2426 bil-lingwa Iżlandiża u b'dik Norveġiża, li għandhom jiġu ppubblikati fis-Suppliment taż-ŻEE ta' Il-Ġurnal Uffiċjali tal-Unjoni Ewropea, ikunu awtentiċi.
      Artikolu 3
      Din id-Deċiżjoni għandha tidħol fis-seħħ fid-19 ta' Marzu 2016, bil-kundizzjoni li jkunu saru n-notifiki kollha skont l-Artikolu 103(1) tal-Ftehim ŻEE (*1).
      Artikolu 4
      Din id-Deċiżjoni għandha tiġi ppubblikata fit-Taqsima taż-ŻEE u fis-Suppliment taż-ŻEE ta' Il-Ġurnal Uffiċjali tal-Unjoni Ewropea.
      
         Magħmul fi Brussell, it-18 ta' Marzu 2016.
         
            
               Għall-Kumitat Konġunt taż-ŻEE
            
            
               Il-President
            
            Claude MAERTEN
         
      
      
         (1)  ĠU L 299, 14.11.2015, p. 1.
      
         (2)  ĠU L 334, 22.12.2015, p. 5.
      
         (3)  ĠU L 55, 5.3.2010, p. 1.
      
         (*1)  L-ebda rekwiżiti kostituzzjonali ma huma indikati.